Gambar Set Penggambaran ‘Spin Off’ Game of Thrones Dedahkan Pandangan Pertama Karakter Lakonan Naomi Watts
Prekuel Game of Thrones kini sedang sibuk menjalani penggambaran di Itali, dan terbaru sekeping gambar dari set penggambaran telah dikongsikan di media-media sosial. Gambar tersebut memberi pandangan pertama pelakon Naomi Watts yang mana karakternya masih lagi tidak didedahkan kepada umum. Dalam gambar tersebut, ia menunjukan Watts sedang memakai kostum gaun berwarna keemasan. Anda boleh lihat gambar tersebut dibawah. 
#new 📸| Naomi Watts on the set of #GameOfThrones prequel "Bloodmoon"(shared by kiaruzz91_ on Instagram) pic.twitter.com/jChfMQV5BM
— Naomi Watts Source (@nwattsource) July 14, 2019 #new 📸| Naomi Watts on the set of #GameOfThrones prequel "Bloodmoon"(shared by kiaruzz91_ on Instagram) pic.twitter.com/jChfMQV5BM — Naomi Watts Source (@nwattsource) July 14, 2019 HBO setakat ini masih lagi tidak mendedahkan plot dan karakter kepada para peminat siri Game of Thrones. Bagaimanapun, peminat berspekulasi bahawa siri prekuel ini akan berkisarkan tentang cubaan pertama The White Walkers untuk memusnahkan manusia. Jane Goldman menjadi ‘showrunner’ untuk siri ini, manakala S.J. Clarkson akan mengarahkan episod pilot. Para pelakon turut terdiri daripada Naomi Ackie, Denise Gough, Miranda Richardson, Josh Whitehouse, Jamie Campbell Bower, Sheila Atim, Ivanno Jeremiah, Alex Sharp dan Toby Regbo. Penggambaran kini dibuat dibawah tajuk “Bloodmoon” dan dijangka tajuk tersebut akan berubah. Siri spin off ini bakal disiarkan HBO mulai tahun hadapan.